recursal/SuperWikiNEXT-32B huggingface dataset:
**ஆவணம் முத்துமாரியம்மன் கோயில்** தமிழ்நாட்டில் தஞ்சாவூர் மாவட்டம், ஆவணம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்த கோவில் ஆகும்.[] இங்கே இருக்கும் மாரியம்மனின் அக்கா பிடாரி அம்மன் ஆகும்.முற்காலத்தில் இங்குள்ள மாரியம்மன் மற்றும் பிடாரி அம்மன் உற்சவர் சிலையை கள்வர்கள் திருடி சென்றுவிட்டனர் பின்னர் திருடிய கள்வர்களின் கண்கள் பறிபோயிகிய நிலையில் கிராமத்து அருகில் ஒரு பாழடைந்த கிணற்றில் சிலைகளை போட்டுவிட்டு அங்கே கண் தெரியாத நிலையில் திருடர்கள் இருந்தன பின்னர் பக்கத்து கிராமத்து மக்கள் கிணற்றை பார்த்த பொழுது சிறுமி கிணற்றுக்குள் நிற்பது போன்று தெரிந்துள்ளது அதைக் கண்டு இரண்டு ஆட்கள் உள்ளே இறங்கி பார்த்த பொழுது அம்மன் சிலைகள் இருந்தது தெரியவந்தது பின்னர் சிலைகளை கைப்பற்றி கோவிலில் ஒப்படைத்தனர். சித்திராபௌர்ணமி முதல் 10 நாட்கள் வெகு விமர்சையாக திருவிழா நடைபெறும் திருவிழாவின் ஒன்பதாம் நாள் திருத்தேரோட்டம் மற்றும் மது எடுப்பு இங்கு பிரசித்தி பெற்ற ஒன்றாகும் மாரியம்மனை வழிபட்டால் அம்மை நோய் குணமடையும் திருமணத்தடை குழந்தை பாக்கியம் கிடைக்கும். தற்பொழுது இங்கே தேவர் சமுதாயத்தைச் சேர்ந்த மக்களே இக்கோயிலை பராமரித்து வருகிறார்கள். இங்கே வருடாந்திர திருவிழா வெகு விமர்சையாக நடைபெறும்.
தலவிருட்சம்: வேம்பு மற்றும் மணோரஞ்சீதம்

கோயில் அமைப்பு
--------------

முத்துமாரியம்மன் கோவில் கம்பீரமான ராஜகோபுரம் கொடிமரம் அர்த்தமண்டபம் மகாமண்டபம் உள்ளது அதனையடுத்து உழைத்தால் கருவறை கிரானைட் கற்களால் கட்டப்பட்டுள்ளது இங்கு சிவசக்தி விநாயகர் மற்றும் வள்ளி தெய்வானை சமேத முருகப்பெருமான் காட்சி தருகிறார்கள்.

**பூஜைகள்**:

காலை 8மணி முதல் 9:30மணிவரையிலும் மாலை 5:40மணி முதல் 8:15வரையிலும் நடை திறந்திருக்கும்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் சித்திரைத்திருவிழா முக்கிய நிகழ்வாக தேரோட்டம் மற்றும் மது எடுத்தல் நடைபெறுகிறது

**கோவில்வழித்தடம்**:

பட்டுக்கோட்டையிலிருந்து காரைக்குடி செல்லும் வழியில் உள்ளது(24கீ.மி)
புதுக்கோட்டையிலிருந்து ஆலங்குடி வழியாக செல்லும் வழியில் உள்ளது(35கீமி)ஆவணம் கைகாட்டி கிராமம்

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பழவிளை** (*Pazhavilai*) இந்தியாவின் தமிழ்நாடு மாநிலம் நாகர்கோவிலில் இருந்து 8 கிமீ தொலைவில் அமைந்துள்ள ஒரு சிறிய கிராமமாகும். 2 சதுர கிமீ பரப்பளவு கொண்ட இக்கிராமம் நாகர்கோவில்-குளச்சல் சாலைக்கு அருகில் அமைந்துள்ளது. வழித்தட எண்கள் 38ஈ/ஜி, 40,38கே, 54 என்ற எண்கள் கொண்ட பேருந்துகள் பழவிளை வழியாக செல்கின்றன. காமராசர் பல்தொழில்நுட்பக் கல்லூரி மற்றும் நீண்டகரை பி அகசுதீசுவரம் தாலுக்காவின் ராசாக்கமங்கலம் பஞ்சாயத்து ஒன்றிய அலுவலகம் (பிளாக் அலுவலகம் என்று பிரபலமாக குறிப்பிடப்படும் தொகுதி மேம்பாட்டு அலுவலகம்) ஆகியவற்றால் இக்கிராமம் பிரபலமாக அறியப்படுகிறது.

சுற்றுச்சூழல்
-------------

பழவிளையில் பசுமையான சூழல் காணப்படுகிறது. ஆகையால் செழிப்பான தென்னை மரங்கள், முந்திரி பருப்பு மரங்கள் மற்றும் வாழைத் தோட்டங்கள் இக்கிராமத்தில் காணப்படுகின்றன.

கல்வி நிறுவனங்கள்
-----------------

* காமராசர் தொழில்நுட்பக் கல்லூரி
* காமராசர் கல்வியியல் கல்லூரி

ஆலயங்கள்
--------

* அருள்மிகு முத்தாரம்மன் திருக்கோயில்

மேற்கோள்கள்
-----------

1. ↑  "பழவிளை முகாமில் நூலகம் திறப்பு :". *Hindu Tamil Thisai*. 2021-10-09. 2023-05-17 அன்று பார்க்கப்பட்டது.
சுண்டா நீரிணை
1729ல் பியரே வான் டெர் ஆ வரைந்த சுண்டா நீரிணையின் நிலப்படம்
சுண்டா நிரிணையின் நிலப்படம் 1702-1707
**சுண்டா நீரிணை** என்பது, இந்தோனீசியத் தீவுகளான சாவாவுக்கும், சுமாத்திராவுக்கும் இடையே அமைந்துள்ள நீரிணையாகும். இது, ஜாவாக்கடலை, இந்தியப் பெருங்கடலுடன் இணைக்கிறது. இப்பெயர் மேற்கு சாவாவைக் குறிக்கும் பெயரான பாசுண்டான் என்பதிலிருந்து வந்தது. மேற்கு சாவாவின் தாயக மக்களும் சுண்டானியர்கள் என அழைக்கப்படுகின்றனர்.

புவியியல்
---------

இந்த நீரிணை, வடகிழக்கு/ தென்மேற்குத் திசையில் அமைந்துள்ளது. இதன் வடகிழக்கு முனையில் சுமாத்திராவில் உள்ள துவா முனைக்கும், சாவாவில் உள்ள புஜாத் முனைக்கும் இடையில் இந்நீரிணையின் மிகக் குறைவான அகலம் காணப்படுகின்றது. இவ்வகலம் 24 கிமீ. மேற்கு முனையில் இது மிகவும் ஆழமானது. ஆனால், கிழக்கு நோக்கி இது ஒடுங்கிச் செல்லும்போது, கிழக்கு முனையின் சில பகுதிகளில் ஆழம் 20 மீ (65 அடி) க்குக் குறைகின்றது. இதனாலும், மணல் மேடுகள், மிக வலுவான அலை நீரோட்டம், எண்ணெய் மேடைகள் போன்ற மனிதர் உருவாக்கிய தடைகள் ஆகியவை இருப்பதனாலும் இந்நீரிணையில் கப்பல்கள் செல்வது கடினமானது. எனினும் பல நூற்றாண்டுகளாக இது ஒரு முக்கியமான கப்பல் போக்குவரத்துப் பாதையாக இருந்துள்ளது. குறிப்பாக, மலுக்குத் தீவுகளுக்குச் செல்வதற்கான நுழைவழியாக இதை ஒல்லாந்தக் கிழக்கிந்தியக் கம்பனி பயன்படுத்தியது. இருந்தாலும், நீரிணை ஒடுக்கமான இருப்பதாலும், ஆழம் குறைவு என்பதாலும், பதை விபரங்கள் துல்லியமாக இல்லாததாலும், பல பெரிய நவீன கப்பல்களுக்கு இவ்வழி பொருத்தமானது அல்ல. இவ்வகைக் கப்பல்கள் மலாக்கா நீரிணையூடாகவே செல்கின்றன.

மேற்கோள்கள்
-----------

1. ↑  "Sunda Islands". Concise Dictionary of World Place-Names. John Everett-Heath. Oxford University Press 2005. Oxford Reference Online. Oxford University Press.
2. ↑  Donald B. Freeman, *The Straits of Malacca: Gateway Or Gauntlet?*. McGill-Queen's Press, 2006.

இவற்றையும் பார்க்கவும்
----------------------

* மலாக்கா நீரிணை
**திருநாங்கூர் மதங்கீசுவரர் கோயில்** மயிலாடுதுறை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் மயிலாடுதுறை மாவட்டம் சீர்காழி வட்டத்தில் மங்கைமடம் அருகே திருநாங்கூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக மதங்கீசுவரர் உள்ளார். இறைவி மாதங்கீசுவரி ஆவார். கோயிலின் தல மரம் வன்னி ஆகும். கோயிலின் தீர்த்தம் மதங்க தீர்த்தமாகும். திருவெண்காட்டில் சிவன் மாதங்கி திருமணத்தின்போது சிவன் மாதங்கியிடம் எவ்வித சீரும் வாங்காததால், திருமணத்திற்கு வந்திருந்தோர் அதைப் பற்றி குறையாகக் கூறினர். மாதங்கியை தான் மணப்பதால் இருவரும் ஒருவரே என்று சிவன் கூறி நந்தியை சிவலோத்திற்கு அனுப்பி செல்வத்தை எடுத்துவரும்படிக் கூறி, இறைவியிடம் தந்தார். இதை உணர்த்தும் விதமாக இக்கோயிலில் இரு நந்திகள் முன்னும் பின்னுமாகக் காணப்படுகின்றன. மதங்க நந்தி இறைவனைப் பார்த்த நிலையிலும், சுவேத நந்தி மறு பக்கம் திரும்பியிருப்பதைக் காணலாம். பிரதோஷத்தின் போது இரு நந்திகளுக்கும் சிறப்பு பூசை செய்கின்றனர்.

அமைப்பு
-------

மூலவர் சன்னதியில் மேலுள்ள விமானம் ஏகதள அமைப்பைச் சார்ந்தது. இங்குள்ள விநாயகர் வலஞ்சுழி மாதங்க விநாயகர் எனப்படுகிறார். திருச்சுற்றில் ஆனந்த வடபத்ர காளியம்மன் எட்டு கைகளில் ஆயுதங்களை ஏந்தியபடி ஊஞ்சலில் அமர்ந்த நிலையில் இருக்கிறார். மதங்க முனிவர் சன்னதியும் திருச்சுற்றில் உள்ளது. தேவகோஷ்டத்தில் பிரம்மா அமர்ந்த கோலத்தில் உள்ளார். இறைவி தனி சன்னதியில் உள்ளார்.

திருவிழாக்கள்
-------------

வைகாசியில் திருக்கல்யாணம், கார்த்திகை, சிவராத்திரி, மகாசிவராத்திரி, மார்கழி திருவாதிரை போன்றவை இக்கோயிலில் நடைபெறும் திருவிழாக்களாகும்.

மேற்கோள்கள்
-----------

1. 1 2 3 4  அருள்மிகு மதங்கீஸ்வரர் கோயில் திருக்கோயில், தினமலர் கோயில்கள்
**கீழ்வேளூர் வட்டம்** , தமிழ்நாட்டின் நாகப்பட்டினம் மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் மற்றும் கீழ்வேளூர் ஊராட்சி ஒன்றியத்தின் நிர்வாகத் தலைமையகமாக கீழ்வேளூர் நகரம் உள்ளது. இந்த வட்டத்தின் கீழ் 55 வருவாய் கிராமங்கள் உள்ளன.

இவ்வட்டத்தில் கீழ்வேளூர் ஊராட்சி ஒன்றியம் மற்றும் கீழையூர் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி, இவ்வட்டம் 138,474 மக்கள்தொகை கொண்டது. மக்கள்தொகையில் 68,298 ஆண்களும், 70,176 பெண்களும் உள்ளனர். 36,871 குடும்பங்கள் கொண்ட இவ்வட்ட மக்கள்தொகையில் 86% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.72% மற்றும் 1,027 பாலின விகிதம் 1,000 ஆண்களுக்கு, பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 14313 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 949 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 55,874 மற்றும் 323 ஆகவுள்ளனர். மக்கள்தொகையில் இந்துக்கள் 89.86%, இசுலாமியர்கள் 5.25%, கிறித்தவர்கள் 4.63% மற்றும் பிறர் 0.27% ஆகவுள்ளனர்.

மேற்கோள்கள்
-----------

1. ↑  நாகப்பட்டினம் மாவட்ட வருவாய் வட்டங்கள்
[*தொடர்பிழந்த இணைப்பு*]
2. ↑  கீழ்வேளூர் வட்டத்தின் மக்கள்தொகை பரம்பல்

| * பா
* உ
* தொ
நாகப்பட்டினம் மாவட்டம் |
| --- |
| மாவட்டம் தலைமையகம் | நாகப்பட்டினம் |
| மாநிலம் | தமிழ்நாடு |
| பகுதி | சோழ நாடு |
| நகராட்சிகள் | 
நாகப்பட்டினம்  **·**  வேதாரண்யம் |
| வட்டங்கள் | 
கீழ்வேலூர் வட்டம்  **·**  நாகப்பட்டினம் வட்டம்  **·**  திருக்குவளை வட்டம்  **·**  வேதாரண்யம் வட்டம்  **·**   |
| ஊராட்சி ஒன்றியங்கள் | 
கீழ்வேளூர் ஊராட்சி ஒன்றியம்  **·**  நாகப்பட்டினம் ஊராட்சி ஒன்றியம்  **·**  கீழையூர் ஊராட்சி ஒன்றியம்  **·**  திருமருகல் ஊராட்சி ஒன்றியம்  **·**  வேதாரண்யம் ஊராட்சி ஒன்றியம்  **·**  தலைஞாயிறு ஊராட்சி ஒன்றியம்  **·**   |
| பேரூராட்சிகள் | 
திட்டச்சேரி  **·**  வேளாங்கண்ணி **·**  கீழ்வேளூர் **·**  மணல்மேடு **·**  தலைஞாயிறு **·**  |
| சட்டமன்றத் தொகுதிகள |  நாகப்பட்டினம்  •  கீழ்வேளூர்   •  வேதாரண்யம் |
| இணையதளம் |  |
சுட்டீவே இராலிங்சு, SKADS கருத்தரங்கம், இலெமலெட்டி, பெல்ஜியம், 4 நவம்பர் 2009
**சுட்டீவென் கிரெகொரி இராலிங்சு** *(Steven Gregory Rawlings)* (11 அக்தோபர், 1961 – 11, ஜனவரி, 2012) ஒரு வானியற்பியலாளர் ஆவார். இவர் ஆக்சுபோர்டு பல்கலைக்கழகத்தில் வானியற்பியல் பேராசிரியாக இருந்தார். இவர் புனித் பீட்டர் கல்லூரியில் ஆக்சுபோர்டு, கேம்பிரிட்ஜ், டப்ளின் ஆய்வுறுப்பினராகவும் இருந்துள்ளார். இவர் கேம்பிரிட்ஜ் புனித ஜான் கல்லூரியில் இயற்பியலும் கோட்பாட்டு இயற்பியலும் படித்து கதிர்வீச்சு வானியலில் முனைவர் பட்டத்தை 1988 இல் பெற்றார். இவர் சதுர கிலோமீட்டர் அணித் திட்டத்தில் தலைமையேற்ற அறிவியலாளரில் ஒருவராவார்.

இவர் 2012, ஜனவரி, 13இல் தன் நெருங்கிய தோழியும் உடன் பணிபுரிந்தவருமான முனைவர் தேவிந்தர் சிவியாவின் வீட்டில் இறந்தார்.. சிவியா அறிவியலுக்கான கணிதவியல் விரிவுரையாளராக ஆக்சுபோர்டு புனித் ஜார்ஜ் கல்லூரியில் பணிபுரிந்து வந்தார். இவரது இறப்பு தற்செயலானதாகப் பதிவு செய்யப்பட்டது.இவர் சிவியாவுடன் இணைந்து *Foundations of Science Mathematics* எனும் நூலை எழுதியுள்ளார். இந்நூல் 1999 இல் ஆக்சுபோர்டு பல்கலைக்கழகத்தால் வெளியிடப்பட்டது. 

சில்போல்ட்டன் நோக்கீட்டகத்தின் தாழ் அலைவெண் அணி தொலைநோக்கி இராலிங்சு அணி என இவரது நினைவாக 2013, ஆகத்து, 27 இல் பெயரிடப்பட்டது.

மேற்கோள்கள்
-----------

1. ↑  Mark Damazer (12 ஜனவரி 2012). "Professor Steve Rawlings". St Peter's College, Oxford. 16 ஜனவரி 2012 அன்று மூலம் பரணிடப்பட்டது. 16 ஜனவரி 2012 அன்று பார்க்கப்பட்டது.
2. ↑  John F. Burns (13 January 2012). "Death of Oxford Astrophysicist Evokes Echoes of a TV Drama for the British". *The New York Times*. .
3. ↑  Caroline Davies; Robert Booth & Jeevan Vasagar (13 January 2012). "Oxford professor Steven Rawlings's wife says his death was 'tragic accident'". The Guardian. 2012-01-15 அன்று பார்க்கப்பட்டது.
4. ↑  "Oxford University's Steven Rawlings 'died after headlock'". The BBC. 28 November 2012. 29 November 2012 அன்று பார்க்கப்பட்டது.
5. ↑  Foundations of Science Mathematics பரணிடப்பட்டது 2015-04-02 at the வந்தவழி இயந்திரம். Oxford University Press catalogue entry.
6. ↑  The Rawlings Array. Report 27-Aug-2013
**சோயூசு** (*Soyuz*, உருசியம்: Союз, பொருள்: "ஒன்றியம்", GRAU குறியீடு **11A511**) ஓகேபி நிறுவனத்தால் வடிவமைக்கப்பட்டு டிஎஸ்எஸ்கேபி-புரோக்கிரசால் தயாரிக்கப்படும் மீளப்பாவிக்கவியலா ஏவு அமைப்புகள் ஆகும். சோயூசு ஏவுகலம் தான் உலகில் மிகவும் அடிக்கடி பயன்படுத்தப்படும் செலுத்து வாகனம் ஆகும் என்று ஐரோப்பிய விண்வெளி நிறுவனம் வெளியிட்டுள்ளது.

2011இல் ஐக்கிய அமெரிக்க விண்ணோடத் திட்டம் முடிவுக்கு வந்தநிலையில் அனைத்துலக விண்வெளி நிலையத்தின் விண்ணோடிகளின் போக்குவரத்திற்கு சோயூசு ஏவுகலங்கள் மட்டுமே உள்ளன.

சோயூசுத் திட்டத்தின் அங்கமாக மனிதர் பயணிக்கும் சோயூசு விண்கலங்களை விண்ணிற்கு ஏவ சோயூசு ஏவூர்திகள் பயன்படுத்தப்படுகின்றன. தவிர, அனைத்துலக விண்வெளி நிலையத்திற்கு தானியங்கு புரோகிரசு வழங்கல் விண்கலங்களை செலுத்தவும் *இசுடார்செம்*, *ஆரியனிசுப்பேசு* நிறவனங்களால் வணிகமுறையில் சந்தைப்படுத்தப்பட்டு இயக்கப்படும் செய்மதி ஏவுதல்களுக்கும் பயனாகிறது. அனைத்து சோயூசு ஏவூர்திகளும் ஆர்பி-1, நீர்ம ஆக்சிசன் உந்துப்பொருளைப் பயன்படுத்துகின்றன. அமெரிக்க ஐக்கிய நாட்டில் இதற்கு அமெரிக்கக் காங்கிரசு நூலகம் **ஏ-2** என்ற குறியீட்டை வழங்கியுள்ளது. சோயூசு இரக ஏவூர்திகள் ஆர்-7 குடும்பத்தைச் சேர்ந்தவை.

மேற்சான்றுகள்
-------------

1. ↑  "Soyuz launch vehicle: The most reliable means of space travel". ஐரோப்பாan Space Agency. 29 மார்ச் 2013 அன்று பார்க்கப்பட்டது.
**இடையன் சேந்தன் கொற்றனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று அகநானூறு 375ஆம் பாடலாக (பாலைத் திணை) இடம் பெற்றுள்ளது. ஆடுமாடு மேய்க்கும் முல்லைநில மக்களை ஆயர் என்றும் இடையர் என்றும் கூறுவர். இந்தப் புலவர் முல்லை நிலத்தவர் என்பதை அவரது பெயரால் அறியலாம்.   

கொற்றனார் என்பது புலவரின் பெயர். இவரது தந்தையின் பெயர் சேந்தன். சேந்தங் கொற்றனார் என்னும் தொடர் சேந்தன் மகன் கொற்றனார் என்னும் பொருளைத் தரும்.   

இந்தச் சேந்தன் காவிரிக்கரை ஆர்க்காட்டை ஆண்ட அழிசி என்பவனின் மகன். புள்ளிப்பள்ளம் போட்ட வேலைக்கொண்டு இந்தச் சேந்தன் பகைவர் பலரை வென்றவன்.

பாடல் தரும் செய்தி
------------------

அவன் பிரிந்து சென்றான். அவள் உள்ளமும் உடலும் சோர்ந்து வேறுபட்டாள். தோழி தேற்றினாள். அவள் தேறுதல் பெறாமல் தோழியிடம் சொல்வதாக இந்தப் பாடல் அமைந்துள்ளது.

வழியில் செல்வோரின் கையில் எந்தப் பொருளும் இல்லை என்றாலும், கல்லா இளையர் தம் அம்பு தொடுக்கும் வில்லாண்மையை அறிந்துகொள்ளும் பொருட்டு அவர்கள்மீது அம்பை எய்து கொன்று எருவை என்னும் பெருங்கழுகளுக்கு உணவாக ஊட்டுவர். அந்த வழியில் அவர் செல்கிறாரே என்று கவலைப்படுகிறேன்.

### வரலாறு

பாழி செம்பாலானது போன்ற கோட்டையை உடையது. ஒருமுறை அந்தக் கோட்டையைச் சோழ அரசன் இளம்பெருஞ்சென்னி அழித்தபொழுது அந்தப் போரில் யானைகளின் தந்தங்கள் சிவந்தாற்போல் தலைவர் செல்லும் காட்டுவழியும் பிணந்தின்னிக்கழுகுகள் அமரும் மரக்கிளைகளும் குருதியால் சிவந்திருக்கும்; வழிச்செல்வோர்க்கு அச்சமேற்படுத்தும் என்று தலைவை சொல்வதாகப் பாடியுள்ளார்.
**இந்தியக் குடியியல் பணிகள்**, பொதுவாக குடியியல் பணிகள் என்று அழைக்கப்படும், அரசுப்பணிகள் இந்திய அரசினால் விடுதலைக்குப் பிறகு 1947இல் பிரித்தானிய அரசில் விளங்கிட்ட இந்தியக் குடியுரிமைப் பணியின் தொடர்ச்சியாக ஏற்படுத்தப்பட்ட உயரிய குடியியல் பணிகளாகும். இந்தியக் குடியியல் பணி அதிகாரிகள் இந்தியப் பிரதமரின் அலுவலகம் கட்டுப்பாட்டில் உள்ளனர்.

அண்மைக் காலத்தில் மேலாண்மை மற்றும் தகவல் தொழில்நுட்பப் பணிவாழ்வுகள் இளைஞரை ஈர்த்தாலும்,அமைக்கப்பட்ட நாட்களிலிருந்து இன்றுவரை இப்பணிகள் அவர்களின் முதல் விருப்பாக இருந்து வருகிறது.அரசியலமைப்பு புதிய பணிச்சேவைகளை ஏற்படுத்த நாடாளுமன்றத்திற்கு அதிகாரம் கொடுத்துள்ளது. இதன்படியே இந்திய வனப் பணி மற்றும் இந்திய வெளியாட்டுப் பணி சேவைகள் அமைக்கப்பட்டுள்ளன. பரந்த,பன்முக நாடான இந்தியாவின் இயற்கைவளம்,பொருளியல் மற்றும் மனிதவளங்களை மேலாண்மை புரிய இக்குடியியல் பணிகள் பெரிதும் துணைநிற்கின்றன. நடுவண் மற்றும் மாநில ஆட்சியாளர்களின் வழிகாட்டுதலுக்குகிணங்க பல்வேறு குடியியல் பணியாளர்கள் நாட்டின் சிறப்பான ஆளுமைக்கு வழிவகுக்கின்றனர்.

அமைப்பு
-------

நாட்டின் பல்வேறு வளங்களை மேலாளும் இப்பணியாளர்கள் மிகுந்த திறனும் தலைமைப் பண்பேற்கும் தன்மையும் கொண்டவர்களாக இருத்தல் மிகவும் தேவையானதாகும். இப்பணியாளர்களைப் பல்வேறு பணிகளில் கடினமான போட்டிகளுடைய தேர்வுகள் மூலம் ஒன்றிய அரசுப்பணியாளர் தேர்வாணையம் தெரிந்தெடுக்கிறது. மாநில அளவிலான பணிகளுக்கு மாநிலத் தேர்வாணையங்கள் தெரிந்தெடுக்கின்றன.

இந்தியக் குடியியல் பணிகள் இரன்டு வகைப்படும் அவை:

* அனைத்திந்தியப் பணிகள்
* நடுவண் குடியியல் பணிகள்

### அனைத்திந்தியப் பணிகள்

இவர்கள் நடுவண் மற்றும் மாநிலப் பணிகளில் தேவைக்கேற்ப அமர்த்தப்படுவர். இவர்களுக்கான பணி விதிகள் தனியானவை.பணிச்சேவைகளில் இவை உயரிய தகுதியில் உள்ளன.

* இந்திய ஆட்சிப் பணி (இ.ஆ.ப/ IAS)
* இந்தியக் காவல் பணி (இ.கா.ப/ IPS)
* இந்திய வெளியுறவுப் பணி - IFS
* இந்திய வனப் பணி (இ.வ.ப/ IFS)
* இந்தியப் பொருளாதாரப் பணி - (IES)
* இந்திய வருவாய்ப் பணி - (IRS)

### நடுவண் குடியியல் பணிகள் - பிரிவு ஏ (குரூப் "ஏ")

இவர்கள் நடுவண் அரசின் துறைசார்ந்த பணிகளில் மட்டுமே அமர்த்தப்படுவர்.

* இந்தியப் படைக்கலத் தொழிற்சாலைகள் பணி
* இந்தியப் பொறியியல் பணி
* இந்தியத் தொலைத்தொடர்புப் பணி (இ.தொ.ப)
* இந்திய அஞ்சல் பணி (இ.அ.ப)
* இந்திய அஞ்சல் & தொலைதொடர்புக் கணக்கு மற்றும் நிதி பணி (IP&TAFS)
* இந்திய இரயில்வே பணி இயந்திரப்பொறியாளர்(IRSME)
* இந்திய இரயில்வே பணி மின்னியல்பொறியாளர்(IRSEE)
* இந்திய இரயில்வே பணி சமிக்ஞை பொறியாளர்(IRSSE)
* இந்திய இரயில்வே கணக்கு பணி (IRAS)
* இந்திய இரயில்வே போக்குவரத்து பணி (IRTS)
* இந்திய இரயில்வே பணியாளர் பணி (IRPS)
* இந்திய இரயில்வே வைப்பகப் பணி(IRSS)
* இந்திய கணக்கு & தணிக்கைப் பணி (IA&AS)
* இந்திய நில அளவியல் பணி

வெளியிணைப்புகள்
---------------

* யுபிஎசுசி இணையதளம்
* இந்தியக் குடியியல் பணிகள் செல்ல விரும்புவோருக்கு
* Service
[*தொடர்பிழந்த இணைப்பு*]
* Portal
[*தொடர்பிழந்த இணைப்பு*]
கணிதம் மற்றும் புள்ளியியலில், இராசிகளின் **இடைநிலையளவு** அல்லது **இடையம்**(*median*) என்பது இராசிகளை ஏறு அல்லது இறங்கு வரிசையில் வரிசைப்படுத்தினால் நடுவில் உள்ள இராசியைக் குறிக்கும். இராசிகளின் எண்ணிக்கை ஒற்றையாக இருந்தால், நடுவில் உள்ள இராசி இடைநிலையளவாக அமையும். இராசிகளின் எண்ணிக்கை இரட்டையாக இருந்தால், நடுவில் உள்ள இரண்டு இராசிகளின் கூட்டுச்சராசரி இடைநிலையளவாக அமையும். எடுத்துக்கொள்ளப்பட்ட தரவின் உயர்பாதியைக் கீழ்பாதியிலிருந்து பிரிக்கும் மதிப்பாக இடைநிலையளவு இருக்கும்.

இடைநிலையளவு காணல்
-----------------

இடைநிலையளவு காண வேண்டிய தரவு சீர்படா தரவாகவோ அல்லது தொகுக்கப்பட்டத் தரவாகவோ அமையும்.

சீர்படா தரவு
------------

ஒரு முடிவுறு சீர்படா தரவின் (raw data) இடைநிலையளவைப் பின்வருமாறு காணலாம்:

தரவிலுள்ள மதிப்புகளின் எண்ணிக்கை N எனில் அவற்றை ஏறு அல்லது இறங்கு வரிசையில் எழுத,

இடைநிலையளவு = (N/2) + 1 ஆவது உறுப்பு (N ஒற்றை எண்) 

= (N/2), (N/2) + 1 ஆவது உறுப்புகளின் கூட்டுச்சராசரி (N இரட்டை எண்)
எடுத்துக்காட்டு:

தரவு: 4, 8, 1, 6, 10 எனில் ஏறுவரிசையில் எழுத,

1, 4, **6**, 8, 10
மொத்த உறுப்புகளின் எண்ணிக்கை 5, ஒற்றை எண்ணாக உள்ளது.

இடைநிலையளவு = **6** (மூன்றாவது உறுப்பு)
தரவு: 3, 5, 1, 11, 23, 7, 13, 19 எனில் ஏறுவரிசையில் எழுத,

1, 3, 5, **7, 11,** 13, 19, 23
மொத்த உறுப்புகளின் எண்ணிக்கை 8, இரட்டை எண்ணாக உள்ளது.

இடைநிலையளவு = **(7 + 11)/2 = 9** (நான்காவது மற்றும் ஐந்தாவது உறுப்புகளின் சராசரி)

தொகுக்கப்பட்ட தரவு
------------------

தொகுக்கப்பட்ட தரவு (grouped data) நிகழ்வெண் அட்டவணை வடிவில் (தொடர் நிகழ்வெண் பரவல்) தரப்பட்டிருந்தால் அதன் இடைநிலையளவைப் பின்வரும் வாய்ப்பாட்டினைப் பயன்படுத்திக் காணலாம்:

இடைநிலையளவு = {\displaystyle l+{\frac {{\frac {N}{2}}-m}{f}}\times c}
{\displaystyle l} = இடைநிலையளவுப் பிரிவின் கீழ்வரம்பு
{\displaystyle m} = இடைநிலையளவுப் பிரிவின் சற்றே முந்திய குவிவு நிகழ்வெண்
{\displaystyle f} = இடைநிலையளவுப் பிரிவின் நிகழ்வெண்
{\displaystyle N} = நிகழ்வெண்களின் கூடுதல்
{\displaystyle c} = பிரிவின் நீளம்

ஆதாரங்கள்
---------

* வணிகக் கணிதம், மேல் நிலை - முதலாம் ஆண்டு, தமிழ் நாட்டுப் பாடநூல் கழகம், சென்னை பரணிடப்பட்டது 2012-11-20 at the வந்தவழி இயந்திரம் பக்கம்-298, 301.

வெளி இணைப்புகள்
---------------

* Weisstein, Eric W. "Median." From MathWorld—A Wolfram Web Resource.
நொச்சிப்படலம்
-------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**புறப்பொருள் வெண்பாமாலை/நொச்சிப் படலம்** |

மதிலை வளைத்துப் போர் செய்யும் உழிஞைத் திணை வீரர்கள் மதிலுள் புகாமல் தடுத்துப் போரிடுபவர். நொச்சித் திணை வீரராவர்.
இவர்கள் சிந்துவாரம் என்றறியப்படும் நொச்சிப் பூமாலையைச் சூடிப் போர் செய்வர்.  

வெட்சி நிரை கவர்தல்; மீட்டல் கரந்தையாம்
வட்கார் மேல் செல்வது வஞ்சி ; உட்காது
எதிர்ஊன்றல் காஞ்சி ;**எயில்காத்தல் நொச்சி**
அது வளைத்தல் ஆகும் உழிஞை - அதிரப்
பொருவது தும்பையாம் ; போர்க்களத்து மிக்கோர்
செரு வென்றது வாகையாம்

நொச்சி திணை மற்றும் துறைகள்
---------------------------

நொச்சி திணை மற்றும் துறைகளை புறப்பொருள் வெண்பாமாலை சூத்திரம் பின்வருமாறு தொகுத்தளிக்கிறது:

நுவல் அருங் காப்பின் நொச்சி, ஏனை
மறனுடைப் பாசி1, ஊர்ச்செரு என்றா2,
செருவிடை வீழ்தல்3, திண் பரிமறனே4,
எயிலது போரே5, எயில்தனை அழித்தல்6,
அழிபடை தாங்கல்7, மகள்மறுத்து மொழிதல்8, என
எச்சம் இன்றி எண்ணிய ஒன்பதும்
நொச்சித் திணையும், துறையும் ஆகும்.
  
 
இப்பாடல் கூறுவது, "நொச்சி" என்பது திணை என்றும், பின்வரும் எட்டும் நொச்சியின் துறைகள்:

1. நொச்சி
2. மறனுடைப் பாசி
3. ஊர்ச்செருதல்
4. செருவிடை வீழ்தல்
5. குதிரை மறம்
6. எயிலது போர்
7. எயில்தனை அழித்தல்
8. அழிபடை தாங்கல்
9. மகள்மறுத்து மொழிதல்

### மறனுடைப் பாசி

உழிஞை வீரரோடு போரிடும் வேளையில் வீரமரணம் அடைந்து சுவர்க்கம் அடைவதினைக்குறிக்கும் திணை.

### ஊர்ச்செருதல்

மதிலைச்சுற்றி அகழிகள் மதிலைப்பிடிக்க வரும் வீரர்களின் முன்னேற்றத்தை தடுக்கும் விதமாக அமைந்திருக்கும். எனவே, இவ்வகழிகளை உழிஞை வீரர்கள் அழிக்காது போரிடுவதைக்குறிக்கும் திணை.

### செருவிடை வீழ்தல்

அகழிகளைக்காக்கும் நொச்சி வீரர்கள் உழிஞை வீரரோடு போராடி வெற்றி கொள்வதை குறிக்கும் திணை.

### குதிரை மறம்

மதிலைக்காக்க வேண்டி பெரிய மதில்களின் மீது பாய்ந்தோடும் குதிரையின் (பரி) திரத்தைக்கூறும் திணை.

### எயிலது போர்

எயில் என்பது மதிலைக்குறிக்கும். இத்திணை மதில் மீதிருந்து உழிஞை வீரர்களோடு போரிடுவதைக்குறிக்கும் திணை.

### எயில்தனை அழித்தல்

மதிலைக்காக்கும் வீரர்கள் வீரமரணம் அடைந்து வானிலிருந்து தேவமகளிர் வந்து அவர்களை அழைத்து செல்வதனை குறிக்கும் திணை.

### அழிபடை தாங்கல்

மதிலின் மீது கூட்டமாக வீரர்கள் இல்லாவிடினும் ஒவ்வொரு நொச்சி வீரரும் தனியே நின்று உழிஞை வீரரோடு போரிடும் பெருந்திறத்தை உரைக்கும் திணை.

### மகள்மறுத்து மொழிதல்

மதிலை சுற்றியும் தன் உழிஞை வீரப்படைகளை நிறுத்திய மன்னர், நொச்சி வேந்தரின் மகளை மணமுடிக்க வேண்டுதலும், அதனை நொச்சி மன்னர் ஏற்க மறுத்தலையும் விளக்கும் திணை.

  

புறத்திணைகளின் செய்திகளை கூறும் இந்தப் பழம்பாடல் மூலம் இத்திணையை அழகாக விளக்கலாம்.

| * பா
* உ
* தொ
புறத்திணைகள் |
| --- |
| வெட்சி
கரந்தை
வஞ்சி
காஞ்சி
நொச்சி
உழிஞை
தும்பை
வாகை
பாடாண்
பொதுவியல் |
**தோரணை** (Thoranai) என்பது 2009 ஆம் ஆண்டில் தமிழில் வெளிவந்த சண்டை மற்றும் நகைச்சுவை தமிழ் திரைப்படம் ஆகும். *ஜி.கே. பிலிம் கார்பரேஷன்* சார்பில் விக்ரம் கிருஷ்ணா தயாரிக்க, சபா அய்யப்பன் இயக்கத்தில் வெளிவந்த இதில் விஷால், ஷ்ரேயா சரண் ஆகிய இருவரும் முன்னணிக் கதாபாத்திரங்களில் நடித்திருந்தனர். மேலும் சந்தானம், பொல்லாதவன் கிஷோர், அலி, பிரகாஷ் ராஜ் ஆகியோர் முக்கியக் கதாபாத்திரங்களில் நடித்துள்ளனர். இப்படம் ஒரே நேரத்தில் தமிழில் தோரணை என்ற பெயரிலும், தெலுங்கில் *பிஸ்தா* என்ற பெயரிலும் படமாக்கப்பட்டது. பின்னர், 2010 ல் *விஷால் கி குர்பான்* என்ற பெயரில் இந்தியில் மறு ஆக்கம் செய்யப்பட்டது.

கதைச் சுருக்கம்
---------------

குரு (கிஷோர்) மற்றும் தமிழரசன் , சூர்ய பிரகாஷ் (பிரகாஷ் ராஜ்) ஆகியோர் மற்றவர்களை பயமுறுத்தி அடாவடித்தனத்தில் ஈடுபடும் அடிதடி கும்பலைக் கொண்டு சென்னையில் இருக்கின்றனர். அவர்கள் நகரில் தங்களது ஆதிக்கத்தை நிலைநாட்ட ஒருவருக்கொருவர் போட்டி போட்டுக் கொண்டும் சண்டையிட்டும் வருகிறார்கள். மதுரையைச் சேர்ந்த முருகன் (விஷால்) ஒரு லட்சியத்தோடு சென்னை வருகிறான். இருபது வருடங்களுக்கு முன் வீட்டை விட்டு ஓடிப்போன தனது சகோதரனை தேடிக் கண்டு பிடித்து ஊர்த் திரும்புவதாக தனது தாயிடம் (கீதா) வாக்களித்துவிட்டு வருகிறான்.

அவனது நண்பன் வெள்ளைச்சாமியின் (சந்தானம்) உதவி அவனுக்குக் கிடைக்கிறது. பின் குரு தான் தனது சகோதரன் எனத் தெரிகிறது. அவர்கள் இருவரும் எவ்வாறு சூர்யபிரகாசிடம் இருந்து தங்களைப் பாதுகாத்தனர் என்பது போன்று கதை அமைக்கப்பட்டிருக்கும்.

நடிப்பு
-------

**தமிழ் பதிப்பு**

* முருகனாக விஷால்
* இந்துவாக சிரேயா சரண்
* வெள்ளைச் சாமியாக சந்தானம்
* முக்கிய வில்லன் தமிழரசனாக பிரகாஷ் ராஜ்
* முருகனின் சகோதரன் குருவாக கிஷோர்
* மற்றும் பலர்.

ஒலிப்பதிவு
----------

| எண். | பாடல் | பாடியோர் | நீளம் (m:ss) | எழுதியோர் |
| --- | --- | --- | --- | --- |
| 1 | "வெடி வெடி சரவெடி" | ரஞ்சித், நவீன் | 4:26 | விவேகா |
| 2 | "வா செல்லம்" | உதித் நாராயணன் | 5:07 | பா. விஜய் |
| 3 | "புடிச்சா" | விஜய் யேசுதாஸ், ஜனனி | 3:58 | கபிலன் |
| 4 | "பெலிகான் பறவைகள்" | ரஞ்சித் ராகுல், ரீட்டா, ஜெய் | 4:07 | வாலி |
| 5 | "மஞ்சச்சேலை மந்தாகினி" | திப்பு, சைந்தவி | 4:20 | பா. விஜய் |

வரவேற்பு
--------

பிகைன்ட்வுட் மற்றும் சிஃபி போன்ற வலைதளங்களில் இப்படம் பல்வேறு விமர்சனங்களை எதிர் கொண்டது.

சான்றுகள்
---------

1. ↑
2. ↑
3. ↑  Thoranai 2009 Tamil Movie Mp3 Songs

வெளிப்புற இணைப்புகள்
--------------------

* இணையதள திரைப்பட தரவுத்தளத்தில் *தோரணை (திரைப்படம்)*
பா **·** உ **·** தொ
**அ.ஒ.அ. உயிரொலி அட்டவணை**

படிமம் •   ஒலி|  | முன் | முன்-​அண்மை | நடு | பின்-​அண்மை | பின் |
| **மேல்** | 

|  |
| --- |
| •iy
•ɨʉ
•ɯu
•ɪʏ
•ɪ̈ʊ̈
•ʊ
•eø
•ɘɵ
•ɤo
•e̞ø̞
ə
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•ä
•ɑɒ |

 |
| கீழ்-மேல் |
| மேலிடை |
| **இடை** |
| கீழ்-இடை |
| மேல்-கீழ் |
| **கீழ்** |
| இணைகளாகத் தரப்பட்டுள்ள உயிர்கள்: இதழ்விரி உயிர் • இதழ்குவி உயிர். |

**இடை முன் இதழ்விரி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. மேல்-இடையுயிருக்கும் [e], கீழ்-இடையுயிருக்கும் [ɛ], இடையில் சரியாக இந்த *இடை முன் இதழ்விரி உயிர்* ஒலியைக் குறிப்பதற்கு அனைத்துலக ஒலிப்பியல் அரிச்சுவடியில் தனியான குறியீடு கிடையாது. எந்த ஒரு மொழியிலும் மேற் குறிப்பிட்ட மூன்று ஒலிகளையும் வேறுபடுத்துவது இல்லை என்பதே இதற்கான காரணம். சில மொழியியலாளர்கள், குறிப்பாக சீனவியலாளர், ஒலிகளை அனைத்துலக ஒலிப்பியல் அரிச்சுவடிக் குறியீடுகளில் எழுதும்போது, இவ்வொலிக்கு [E] என்னும் குறியீட்டைப் பயன்படுத்துகின்றனர். இல்லாவிட்டால், [e̞] அல்லது [ɛ̝] போல ஏற்கனவே உள்ள குறியீடுகளுடன் கூடுதலான குறிகளைச் சேர்த்து எழுதுகின்றனர்.

எசுப்பானியம், சப்பானியம், கொரிய மொழி, கிரேக்கம், துருக்கியம் போன்ற பல மொழிகளில் மேலிடை, கீழிடை உயிர்களிலிருந்தும் ஒலிப்பியல் அடிப்படையில் வேறுபட்ட இடை-முன் இதழ்விரி உயிர்கள் உள்ளன. ஆங்கிலத்தின் கிளைமொழிகள் பலவற்றிலும் இந்த உயிரொலி காணப்படுகின்றது.

ஒலிப்பிறப்பு இயல்புகள்
----------------------

* நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும்.
* கிடைத்திசையில் நாக்கின் நிலை (உயிரொலிப் பின்னியல்பு) வாயின் முன் பகுதியில் அமையும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
* இதனை ஒலிக்கும்போது உள்ள இதழமைவு நிலை, இதழ்விரி நிலையாகும்.

இவற்றையும் பார்க்கவும்
----------------------

* உயிரொலி
**தோரோத்தி பிசர்** *(Dorothy Fischer)* மாற்று இதயத்தை தானமாகப் பெற்று நீண்ட நாட்கள் உயிர் வாழ்ந்த தென் ஆப்பிரிக்க பெண் என்ற சிறப்புக்கு உரியவராவார். 

குழந்தையாக இருந்தபோது தோரோத்திக்கு வாதக் காய்ச்சல் ஏற்பட்டது. தொண்டையில் ஏற்படும் நோய்த்தொற்றின் விளைவாக உண்டாகும் இக்காய்ச்சலால் தோரோத்தியின் இதயம் சேதமடைந்தது. 1969 ஆம் ஆண்டு இதயப் பரிசோதனை மேற்கொண்ட மருத்துவர்கள் தோரோத்தி மெல்ல மெல்ல இறந்து கொண்டிருப்பதாக தெரிவித்தனர்.  இதே ஆண்டு ஏப்ரல் மாதம் 17 அன்று மருத்துவர் கிறித்தியன் பர்னார்ட்டு மற்றும் அவரது குழுவினர் தோரோத்திக்கு இதய மாற்று அறுவை சிகிச்சையை மேற்கொண்டனர்.  அறுவைசிகிச்சைக்குப் பிறகு தோரோத்தி பன்னிரெண்டரை ஆண்டுகள் உயிர் வாழ்ந்தார்.  வேற்றுத் திசுக்களை உடல் நிராகரிக்கிறது என்ற போதிலும், இதய மாற்று அறுவை சிகிச்சைகள் ஒரு நீண்டகால நலம் பயக்கும் சிகிச்சையாக இருக்கும் என்பதற்கான ஆதாரமாக தோரோத்தியை பர்னார்ட்டு எடுத்துக்காட்டாக நிறுத்துகிறார். 

சிக்ளோசுபோரின் என்ற நோயெதிர்ப்புத் தடுப்பு மருந்து உறுப்பு மாற்று நோயாளிகளுக்கு பொதுவாக கிடைப்பதற்கு இரண்டு வருடங்களுக்கு முன்னர் 1982 ஆம் ஆண்டு அக்டோபர் மாதம் 19 அன்று தோரோத்தி இறந்து போனார். வேற்றுத் திசுவினை ஏற்க மறுக்கும் நோயெதிர்ப்பு தொடர்பான சிக்கல்களால் தோரோத்தி பிசர் இறந்தார்

இதையும் காண்க
-------------

* இதய மாற்று அறுவை சிகிச்சை

மேற்கோள்கள்
-----------

1. 1 2  *RR7819B HEART TRANSPLANTS THE LONGEST SURVIVOR* (Television production). AP Television. 8 May 1978. w010124. 25 January 2017 அன்று பார்க்கப்பட்டது.
2. 1 2 3  "Obituary for Dorothy Fischer (1981)". *remembered.co.za*. 19 January 2017 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Dorothy Fischer becomes the first South African woman to undergo a heart transplant". *sahistory.org*. South African History Online. 6 நவம்பர் 2013 அன்று மூலம் பரணிடப்பட்டது. 19 January 2017 அன்று பார்க்கப்பட்டது.

நூற்தொகை
--------

* Wallis, F. (2000). News Diary: facts and freaks over 1,000 years, Cape Town: Human & Rousseau.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/தோராசு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***தோராசு*** (*Doras*) என்ற மீன் பேரினம் முள் பூனைக்குடும்ப மீன்களின் ஓர் பேரினமாகும். இவை தென் அமெரிக்காவின் வெப்ப மண்டலப் பகுதிகளில் காணப்படுகிறது.

சிற்றினங்கள்
------------

இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன. அண்மையில் மூன்று சிற்றினங்கள் தோ*. ஐஜென்மன்னி*, தோ*. பிம்ப்ரியாட்டஸ்* மற்றும் *தோ. பங்டேடசு* சமீபத்தில் *ஒசான்கோரா* என்ற புதிய பேரினத்திற்கு மாற்றப்பட்டன*.*

* *தோராசு கேரினேட்டசு* ( லின்னேயஸ், 1766)
* *தோராசு ஹிகுச்சி* சபாஜ் பெரெஸ் & பிரிண்டெல்லி, 2008
* *தோரசு மைக்ரோபோயசு* (சி.எச். ஐஜென்மேன், 1912)
* *தோராசு பிளைசாகியன்* சபாஜ் பெரெஸ் & பிரிண்டெல்லி, 2008
* *தோராசு ஜுவானோனி* சபாஜ் பெரெஸ் & பிரிண்டெல்லி, 2008

புதைபடிம சிற்றினங்கள்
---------------------

* † *தோராசு டையோனியே* சபேஜ் பெரெசு, ஆகீலேரா & லுன்ட்பெர்க், 2007 (மியோசின்)

மேற்கோள்கள்
-----------

* Froese, Rainer and Pauly, Daniel, eds. (2011). Species of Doras in FishBase. December 2011 version.

1. ↑  Birindelli, J.L.O. & Sabaj Pérez, M. (2011): "*Ossancora*, new genus of thorny catfish (Teleostei: Siluriformes: Doradidae) with description of one new species". *Proceedings of the Academy of Natural Sciences of Philadelphia*, 161: 117-152.
**இராயகிரி தெற்குமாரியம்மன் கோயில்** தமிழ்நாட்டில் திருநெல்வேலி மாவட்டம், இராயகிரி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோவில் ராயகிரி இந்து நாடார் உறவின் முறை கமிட்டிக்கு சொந்தமானது ஆகும்.
முக்கிய திருவிழாவாக
புரட்டாசி மாதம் மூன்றாவது சனிக்கிழமை திருவிழா ஆரம்பித்து வியாழக்கிழமை வரை சீறும் சிறப்புமாக நடைபெறுகிறது.
இந்த திருவிழா நேரத்தில் கோவில் மின்விளக்குகளால் அலங்கரிக்கப்பட்டு சிறப்பான நிகழ்ச்சிகள் ஏற்பாடு செய்யப்பட்டு இருக்கும்.

பூஜைகள்
-------

இக்கோயிலில் காலை,மாலை இரண்டு பூஜை நடக்கின்றது. புரட்டாசி மாதம் மூன்றாவது சனிக்கிழமை நடைபெறும் திருவிழா முக்கிய திருவிழாவாக நடைபெறுகிறது.
நவராத்திரி திருவிழா சிறப்பாக கொண்டாடப்படுகிறது.
மார்கழி மாதம் திருவாதிரை திருவிழாவும் சிறப்பாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இடை வீட்டு அய்யனார் கோவில்** என்பது தூத்துக்குடி மாவட்டத்திலுள்ள அய்யனார் கோவிலாகும். தமிழ் நாட்டிலுள்ள தூத்துக்குடி மாவட்டம் திருச்செந்தூரில் இருந்து 7 கிமீ. தொலைவிலுள்ள சோனகன்விளை என்ற கிராமத்தில் அமைந்துள்ளது. 

மூலவர் இடைவீட்டான், இடை வீட்டு அய்யனார், பச்சைத்தண்ணிகாரன் என வேறு பெயர்களிலும் வழங்கப்படுகிறது. இவர் அமர்ந்த நிலையில் பூர்ணம், பொற்கமலம் தேவியருடன் உள்ளார்.

**இடை வீட்டு  அய்யனார் கோவில்** 
இந்தக் கோவில் 400 முதல் 450 ஆண்டுகள் பழமை நிறைந்தது. சோனகன்விளை  கிராமத்தில் .இடை வீட்டு அய்யனார் அழைக்கப்படும் இவர் சிவன் மற்றும் விஷ்ணுவின் மானிட வடிவாக பார்க்கப்படுகிறார். இக்கோவிலில் பௌர்ணமி பூசை, பங்குனி உத்திரம் போன்ற விழாக்கள் நடைபெருகின்றன.

இத்தலம் காவல் தெய்வமாக இருக்ககூடிய சுடலை மாடனின் 21 பந்திகளில் ஒரு பூடமாக இருந்தது. 

மேற்படி இங்கு எல்லா மாதமும் இடைவீட்டு அய்யனாருக்கு பௌர்ணமி பூஜை நடப்பது போல் அம்மாவாசை பூஜை மிக சிறப்பாக நடைபெற்று வருகிறது. 

மேலும் இடைவீட்டு அய்யனார் சிவன் மற்றும் விஷ்ணுவின் மானிட வடிவாக பார்கபடுவதால் ஒவ்வொரு ஆண்டும் ஐப்பசி மாதம் வரும் பௌர்ணமி அன்று இடைவீட்டு அய்யனாருக்கு அன்னாபிஷேகம் வெகு சிறப்பாக நடத்தப்படட்டு அங்கு வரும் பக்தர்களுக்கு அன்னதானம் வழங்கப்படுகிறது. 

இதன்படி மேலும் இடைவீட்டு அய்யனார் பூர்ண புஷ்கலா தேவியர்களுக்கு ஆடிிபூரம் வெகு விமர்சையாக பக்தர்கள் சூழ அய்யனார் மற்றும் தேவியர்க்கு தட்டு வரிசை சுமந்து வந்து பூர்ண புஷ்கலா தேவியர்களுக்கு வளையல் அணிவித்து பக்தர்கள் அனைவரும் இடைவீட்டு அய்யனார் பூர்ண புஷ்கலா தேவியரின் அருளும் ஆசியும் பெற்று செல்கின்றனர். 

கோயிலுக்கு வரும் பக்தர்களின் வேண்டுதல்கள் நிறைவேறிய ஒரு பதிவு கீழே பதிவிட்டு உள்ளோம். 

என் பெயர் சாந்தி. இது எங்க வீட்ல நடந்தது என் தங்கை பேரன் வயது5 பேச்சு வரவில்லை. இடைவீட்டு அய்யனார் கோவிலுக்கு அபிஷேகத்து அன்று வந்து தேன் வாங்கி கொடுத்தாள் .பெளர்ணமி பூஜை அன்று தேன் அபிஷேக ஆரம்பித்த உடன் நன்றாக பேச ஆரம்பித்து விட்டான் என்றும் எங்கள் இடைவீட்டு ஐய்யனார் துணை. இடைவீட்டு ஐய்யனார் பூர்ண புஷ் கலை போற்றி🙏🙏🙏. 

இது போன்று நிகழ்வுகளை சொல்லி கொண்டே போகலாம் ஐய்யனின் அருள் ஆசிகளை பற்றி. ஆதாரத்துடன் பதிவிடுகிறேன். குழந்தை பேறு இல்லாத பக்தர்களுக்கு குழந்தை செல்வம் அருளியது. திருமணம் ஆகாதவர்களுக்கு நல்லதுணைஅமைத்து கொடுத்து அவர்கள் வாழ்வில் சந்தோசத்தை ஏற்படுத்தியது என்று பல அர்புதங்களை இன்றும் இடைவீட்டு அய்யனார் பூர்ண புஷ்கலா பக்தர்களின் வாழ்வில் சிறப்புகளை நிகழ்த்தி வருகின்றனர்.

படத்தொகுப்பு
------------

* மூலவர் இடை வீட்டு அய்யனார்மூலவர் இடை வீட்டு அய்யனார்
* மார்கழி மாத  பூஜைமார்கழி மாத பூஜை
***இடியோனிக்சு கோமண்டகென்சிசு*** (*Idionyx gomantakensis*),  எனும் தட்டாரப்பூச்சி பொதுவாக **கோலோம் நிழல் நடனக் கலைஞர்** என்று அழைக்கப்படுகிறது. இது சின்தெமிசுடிடே குடும்பத்தில் உள்ள தட்டாரப்பூச்சி சிற்றினமாகும். இது இந்தியாவின் மேற்குத் தொடர்ச்சி மலையில் காணப்படும் அகணிய உயிரி ஆகும்.

இந்த தட்டாரப்பூச்சியானது கோவாவின் தாது மணல் அறக்கட்டளையின் கீழ், அறிவியல் மற்றும் தொழில்நுட்பத் துறையின் ஆதரவுடன், பராக் இரங்னேகர் மற்றும் உரோகன் நாயக் அவர்கள் நடத்திய தட்டாரப்பூச்சி கணக்கெடுப்பின் போது, கோவாவின் காலேமில் முதன்முதலில் காணப்பட்டது.

இந்த புதிய சிற்றினத்தை *இடியோனிக்சு* பேரினத்தின் மற்ற சிற்றினங்களிலிருந்து நீளமான மற்றும் மெல்லிய மலவாய் கொம்பு மற்றும் பத்தாவது அடிவயிற்று கண்டத்தில் காணப்படும் முடி, மலவாய் கொம்பின் அடிப்பகுதியில் பற்கள் இல்லாதது மற்றும் எபிப்ரோக்டின் பக்கவாட்டு மடல்களின் முடிவில் காணப்படும் தங்க முடிகளால் வேறுபடுத்தலாம்.

* ஆண்ஆண்
* பெண்பெண்

மேற்கோள்கள்
-----------

1. ↑  "World Odonata List". Slater Museum of Natural History. 2018-10-02 அன்று பார்க்கப்பட்டது.
2. ↑  "New dragonfly species found". The Hindu. 2013-05-17. .
3. ↑  KA, Subramanian; P, Rangnekar; R, Naik (2013). "Idionyx (Odonata: Corduliidae) of the Western Ghats with a description of a new species.". *Zootaxa* **3652** (2): 277–88. பப்மெட்:26269830.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q56885032
* விக்கியினங்கள்: Idionyx gomantakensis
* GBIF: 11662697
* iNaturalist: 562869
* IUCN: 173721432

 |
நிர்வாக நடவடிக்கைகளுக்காக இலங்கையின் மத்திய மாகாணம் 36 பிரதேச செயலாளர் பிரிவுகளாகப் பிரிக்கப்பட்டுள்ளது. இதில் கண்டி மாவட்டம் 20 பிரிவுகளையும், மாத்தளை மாவட்டம் 11 பிரிவுகளையும் நுவரெலியா மாவட்டம் 5 பிரிவுகளையும் கொண்டுள்ளது. 489 சதுர கிலோமீட்டர் பரப்பளவைக் கொண்ட நுவரெலியா மாவட்டத்தின் அம்கமுவா பிரதேச செயலாளர் பிரிவு மிகப் பெரிய பிரதேச செயலாளர் பிரிவாகவும் 31 சதுர கிலோமீட்டர் பரப்பளவைக் கொண்ட கண்டி மாவட்டத்தின் அக்குரணை பிரதேச செயலாளர் பிரிவு மிகச் சிறிய பிரதேச செயலாளர் பிரிவாகவும் காணப்படுகிறது.

கண்டி மாவட்டம்
--------------

இங்கு காணப்படும் 20 பிரிவுகளில் பரப்பளவு அடிப்படையில் உடதும்பறை பிரிவு மிகப்பெரியதாகும், அக்குரணை மிகச்சிறியதாகும். கண்டி மாவட்டத்தின் 20 பிரதேச செயலாளர் பிரிவுகள் கீழே பட்டியலிடப்பட்டுள்ளன.

1. அக்குரணை பிரதேச செயலாளர் பிரிவு
2. உடதும்பறை பிரதேச செயலாளர் பிரிவு
3. உடபத்தளை பிரதேச செயலாளர் பிரிவு
4. உடுநுவரை பிரதேச செயலாளர் பிரிவு
5. கங்கா இகலை பிரதேச செயலாளர் பிரிவு
6. கண்டி பிரதேச செயலாளர் பிரிவு
7. கத்தராலியட்டை பிரதேச செயலாளர் பிரிவு
8. கரிஸ்பத்துவை பிரதேச செயலாளர் பிரிவு
9. குண்டசாலை பிரதேச செயலாளர் பிரிவு
10. டொலுவை பிரதேச செயலாளர் பிரிவு
11. தும்பனை பிரதேச செயலாளர் பிரிவு
12. தெல்தோட்டை பிரதேச செயலாளர் பிரிவு
13. பன்விலை பிரதேச செயலாளர் பிரிவு
14. பஸ்பாகே கோரளை பிரதேச செயலாளர் பிரிவு
15. பாத்ததும்பறை பிரதேச செயலாளர் பிரிவு
16. பாத்ததேவாகிட்டை பிரதேச செயலாளர் பிரிவு
17. பூஜாப்பிட்டிய பிரதேச செயலாளர் பிரிவு
18. மினிப்பே பிரதேச செயலாளர் பிரிவு
19. மெடதும்பறை பிரதேச செயலாளர் பிரிவு
20. யட்டிநுவரை பிரதேச செயலாளர் பிரிவு

மாத்தளை மாவட்டம்
----------------

இங்கு காணப்படும் 11 பிரிவுகளில் பரப்பளவு அடிப்படையில் தம்புள்ளை பிரதேச செயலாளர் பிரிவு பிரிவு மிகப்பெரியதாகும், அம்பன்கங்கை கோரளை பிரதேச செயலாளர் பிரிவு மிகச்சிறியதாகும். மாத்தளை மாவட்டத்தின் 11 பிரதேச செயலாளர் பிரிவுகள் கீழே பட்டியலிடப்பட்டுள்ளன.

1. அம்பன்கங்கை கோரளை பிரதேச செயலாளர் பிரிவு
2. உக்குவெலை பிரதேச செயலாளர் பிரிவு
3. கலேவளை பிரதேச செயலாளர் பிரிவு
4. தம்புள்ளை பிரதேச செயலாளர் பிரிவு
5. நாவுலை பிரதேச செயலாளர் பிரிவு
6. பல்லேபொளை பிரதேச செயலாளர் பிரிவு
7. மாத்தளை பிரதேச செயலாளர் பிரிவு
8. யட்டவத்தை பிரதேச செயலாளர் பிரிவு
9. ரத்தோட்டை பிரதேச செயலாளர் பிரிவு
10. லக்கலை-பல்லேகமை பிரதேச செயலாளர் பிரிவு
11. வில்கமுவை பிரதேச செயலாளர் பிரிவு

நுவரெலியா மாவட்டம்
------------------

இங்கு காணப்படும் 5 பிரிவுகளில் பரப்பளவு அடிப்படையில் அம்பகமுவை பிரிவு மிகப்பெரியதாகும், கொத்மலை மிகச்சிறியதாகும். மாத்தளை மாவட்டத்தின் 5 பிரதேச செயலாளர் பிரிவுகள் கீழே பட்டியலிடப்பட்டுள்ளன.

1. அம்பகமுவை பிரதேச செயலாளர் பிரிவு
2. கொத்மலை பிரதேச செயலாளர் பிரிவு
3. நுவரெலியா பிரதேச செயலாளர் பிரிவு
4. வலப்பனை பிரதேச செயலாளர் பிரிவு
5. ஹங்குரன்கெத்தை பிரதேச செயலாளர் பிரிவு

மேற்கோள்கள்
-----------

1. 1 2 3 4
**ஏகலைவா மாதிரி உண்டு உறைவிடப் பள்ளி** அல்லது **அரசு பழங்குடியினர் உண்டு உறைவிடப் பள்ளி** (ஆங்கில மொழி: *Ekalavya Model Residential School*, EMRS) என்பது இந்தியாவிலுள்ள பழங்குடியின மாணவ, மாணவியர்களுக்கான உண்டு உறைவிடப் பள்ளித் திட்டம் ஆகும். நகரங்களைவிட்டு தொலைவில் வசிக்கும் ஆதிவாசி பழங்குடியின மாணவர்களுக்குத் தரமான கல்வியை வழங்க இந்தியாவின் பழங்குடியினர் அமைச்சகத்தால் இத்திட்டம் 1997-98ஆம் ஆண்டுகளில் தொடங்கப்பட்டது. இப்பள்ளிகள் அரசியலமைப்புச் சட்டப் பிரிவு 275(1) இன் கீழ் மானியங்களுடன் மாநிலங்கள் மற்றும் ஒன்றியப் பிரதேசங்களில் தொடங்கப்படுகின்றன. 2018 -19 ஆண்டு நிதிநிலை அறிக்கையின்படி ஒரு வட்டத்தில் 50% மேல் பழங்குடினர் இருந்தாலோ குறைந்தது 20,000 பழங்குடியினர் இருந்தாலோ, அங்கெல்லாம் 2022 ஆம் ஆண்டிற்குள் ஏகலைவா மாதிரிப் பள்ளியைத் தொடங்க வேண்டும் என இலக்கு வைக்கப்பட்டுள்ளது.

இங்கே மாணவர்கள் கட்டாயம் தங்கிப் படிக்கவேண்டும். இப்பள்ளி ஜவஹர் நவோதயா வித்தியாலயம் போல மாணவர்களுக்கு உணவுடன் தங்குமிடமும் கட்டணமின்றி வழங்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான கல்வி அந்தந்த மாநில அரசின் விருப்பப்படி சிபிஎஸ்இ அல்லது மாநிலப் பாடத்திட்டத்தில் கல்வி கற்பிக்கப்படுகிறது.

இந்தியாவில் 690 ஏகலைவா மாதிரி உண்டு உறைவிடப் பள்ளிகளை அமைக்க இந்திய அரசின் பழங்குடியினர் நல அமைச்சகம் ஒப்புதல் வழங்கியுள்ளது. தற்போது 401 பள்ளிகள் செயல்பாட்டில் உள்ளது. 401 பள்ளிகள் 1,13,275 மாணவ, மாணவியர் படிக்கின்றனர். அதில் ஆண் மாணவர் எண்ணிக்கை 56,107 மற்றும் பெண் மாணவியர் எண்ணிக்கை 57,168 ஆகும்.

தமிழகத்தில்
-----------

தமிழகத்தில் விழுப்புரம் மாவட்டம் வெள்ளிமலை, சேலம் பெத்தநாயக்கன்பாளையம், நீலகிரி, திருவண்ணாமலை கலசபாக்கம், வேலூர் ஆதனவூர், நாமக்கல் கொல்லிமலை என ஆறு பள்ளிகள் செயல்படுகின்றன.  நீலகிரி மாவட்டம், குஞ்சப்பனையில் உள்ள மாதிரிப் பள்ளியில் 2019 ஆம் ஆண்டுப் பொதுத் தேர்வில் 100% தேர்ச்சிபெற்றனர்.இருளர் மற்றும் பழங்குடியின மாணவர்கள் பயனடைவதற்காக, 17 கோடி ரூபாயில், மத்திய அரசின் 'ஏகலைவா மாதிரி உண்டு உறைவிட பள்ளி', வண்டலுார் அருகே கட்டப்பட்டு உள்ளது. அனைத்து வசதிகள் ஏற்படுத்தப்பட்டுள்ள இப்பள்ளியில் இருளர் மற்றும் பழங்குடியின மாணவர்கள் தங்கி சேர்ந்து படித்து, பயனடைய அழைப்பு விடுக்கப்பட்டு உள்ளது.தமிழகத்தில் பழங்குடிஇனத்தைச் சேர்ந்த குழந்தைகள், 
தமிழகத்தில், கள்ளக்குறிச்சி, திருவண்ணாமலை, சேலம், நாமக்கல், திருப்பத்துார், ஊட்டி ஆகிய மாவட்டங்களில், அரசு 'ஏகலைவா மாதிரி உண்டு உறைவிட பள்ளிகள்' நிறுவப்பட்டு, ஆங்கில வழியில் பாடம் பயிற்றுவிக்கப் படுகிறது.சேலம் மாவட்டத்தில் மட்டும், இரண்டு பள்ளிகள் உள்ளன. பழங்குடியின மாணவர்கள் அங்கு, ஆர்வமாக படித்து வருகின்றனர்.

இவற்றையும் பார்க்க
------------------

அரசு பழங்குடியினர் உண்டி உறைவிடப் பள்ளிகள்

மேற்கோள்கள்
-----------

1. ↑  "1st National EMRS National Sports Meet, 2019 Began at Hyderabad". 15 January 2019.
2. ↑  "Eklavya Model Residential Schools : PIB". 17 December 2018.
3. ↑  Eklavya Model Residential Schools (EMRS)
4. ↑  "பள்ளிப் பட்டியல்". பழங்குடி அமைச்சகம்.. பார்த்த நாள்: 25 September 2019.
5. ↑  "Eklavya model school to help ST students in every block". நியூ இந்தியன் எக்ஸ்பிரஸ்.. பார்த்த நாள்: 25 September 2019.
6. ↑  "10-ம் வகுப்பு தேர்வில் 100% தேர்ச்சி! - அசத்திய அரசு பழங்குடியினர் உண்டு உறைவிடப் பள்ளி". விகடன்.. பார்த்த நாள்: 25 September 2019.
7. ↑  'ஏகலைவா பள்ளி' ரூ.17 கோடியில் தயார்: பழங்குடி மாணவர்களுக்கு அழைப்பு
**சலீம் (*Salim*)** என். வி. நிர்மல் குமார் இயக்கத்தில், 2014 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். விஜய் ஆண்டனி, அக்ஷா, பேரம்ஜி அமரன் மற்றும் பலர் நடித்துள்ளனர். ஆர். கே. சுரேஷ், எம். எஸ். சரவணன், பாத்திமா விஜய் ஆண்டனி தயாரிப்பில், விஜய் ஆண்டனி இசை அமைப்பில், 29 ஆகஸ்ட் 2014 ஆம் தேதி வெளியானது. 2012 ஆம் ஆண்டு வெளியான *நான்* என்ற படத்தின் இரண்டாம் பாகமாகும்.

நடிகர்கள்
---------

விஜய் ஆண்டனி, அக்ஷா, ஆர். என். ஆர். மனோகர், ஸ்வாமிநாதன், அருளதாஸ், சந்திரமௌலி, சுஷ்மிதா, பிரேம்ஜி அமரன், ப்ரியா அஸ்மிதா.

கதைச்சுருக்கம்
--------------

சலீம் ஒரு நியாமான கருணை குணம் கொண்ட மருத்துவர். ஏழ்மையானவர்களிடம் பணம் வாங்க மாட்டார். அவரின் திறைமையைக் கண்டு உடன் பணிபுரிவோர் பொறாமை கொள்கின்றனர். சலீமிற்கும் நிஷாவிற்கும் பழக்கம் ஏற்பட்டு, இருவரும் காதல் செய்கின்றனர். சலீம் மிகவும் வேலையில் கவனம் செலுத்துவதால், நிஷாவுடன் அவ்வளவாக நேரம் செலுத்த முடியாததால் கோபம் கொள்கிறாள் நிஷா.

பணம் வாங்காமல் சிகிச்சை செய்வதை கண்டிக்கார் மருத்துவமனை மேலாளர். அவர் ஏற்பாடு செய்யும் விருந்தில் கலந்துகொண்டு, அது பிடிக்காமல் போக அங்கே சண்டையிட்டு வெளியே வரும் சலீமிற்கு ஒரு காவல் அதிகாரியுடன் மோதல் ஏற்படுகிறது. அங்கிருந்து தப்பித்து, ஒரு விடுதிக்கு செல்லும் சலீம், 4 தீயவர்களிடமிருந்து ஒரு பெண்ணை காப்பாற்றுகிறார். அந்த நான்கு பேர்களில் ஒருவன் மந்திரியின் மகன் என்பதால் பிரச்சனை பெரியதாகிறது. பின்னர், அந்த சூழிநிலைகளை சமாளித்து எவ்வாறு சலீம் தப்பித்தார் என்பதே மீதிக் கதையாகும்.

ஒலிப்பதிவு
----------

இந்தத் திரைப்படத்தின் இசையை அமைத்தவர் விஜய் ஆண்டனி ஆவார். அண்ணாமலை, கானா பாலா ஆகியோர் பாடல்களை எழுதினர். ஐந்து பாடல்களை கொண்ட ஒலித்தொகுப்பு, 5 ஜூன் 2014 ஆம் தேதி வெளியானது. பாடல்தொகுப்பிற்கு ஐந்திற்கு இரண்டு மதிப்பெண்கள் வழங்கப்பட்டது.

### பாடல்கள் பட்டியல்

1. பிரேயர்
2. உன்னை கண்ட நாள் முதல்
3. சிவ சம்போ
4. மஸ்காரா போட்டு
5. உலகம் நீ

வெளியீடு
--------

29 ஆகஸ்ட் 2014 ஆம் தேதி, இந்திய அளவில் சுமாராக 400 திரைகளில் வெளியிடப்பட்டது. கோபுரம் பிலிம்ஸ் மற்றும் ஸ்ரீ ப்ரொடக்க்ஷன்ஸ் இப்படத்தை இந்தியாவில் விநியோகம் செய்தன. சுவரா நெட்ஒர்க்ஸ் வாயிலாக வெளிநாடுகளில் 50 திரைகளில் இப்படம் வெளியிடப்பட்டது.

வரவேற்பு
--------

சிறந்த கதையாக இல்லாவிட்டாலும், விறுவிறுப்பான திரைக்கதையையும், பலத் திருப்பங்களும் நிறைந்த கதை களமும் கொண்ட திரைப்படம் என்ற விமர்சனத்தைப் பெற்றது.

வெளி-இணைப்புகள்
---------------

* 
* 
*

மேற்கோள்கள்
-----------

1. ↑  "http://articles.timesofindia.indiatimes.com/". 2013-08-01 அன்று மூலம் பரணிடப்பட்டது. 2019-03-05 அன்று பார்க்கப்பட்டது. Unknown parameter `|=` ignored (உதவி); External link in `|title=` (உதவி)
2. ↑  "http://www.behindwoods.com/". External link in `|title=` (உதவி)
3. ↑  "https://gaana.com". 2017-09-24 அன்று மூலம் பரணிடப்பட்டது. 2019-03-05 அன்று பார்க்கப்பட்டது. External link in `|title=` (உதவி)
4. ↑  "http://www.newindianexpress.com/". External link in `|title=` (உதவி)
**சலுகைசார் முதலாளியம்** (CRONY CAPITALISM) என்பது அரசியல்வாதிகள்,அரசு அதிகாரிகள், அரசு எந்திரம் போன்ற அதிகாரம் படைத்தோருடன் தொழிலதிபர்களும் பெருஞ் செல்வந்தர்களும் கள்ளத்தொடர்பு கொண்டு, சலுகைகள் பெற்று தத்தம் வளங்களைப் பெருக்கிக் கொள்ளும் நிலைமையைக் குறிக்கும் பொருளாதாரக் கருதுகோள் ஆகும்.

அடையாளங்கள்
-----------

வரி விலக்குகள், ஆயிரக்கணக்கான கோடி ரூபாய் மதிப்புள்ள வங்கிக்கடன்கள் அளித்தல், உரிமங்கள் வழங்குதல், அரசுக்குச் சொந்தமான நிலங்கள், இயற்கை வளங்கள், கனிம வளங்கள், நிலக்கரி, மணல் ஆகியவற்றை முறை தவறி எடுத்து விற்பனை செய்தல் போன்றனவற்றை அனுமதித்தல் சலுகைசார் முதலாளியம் என்னும் பொருளியல் அமைப்பில் நடக்கின்றன.

நிகழ்வுகள்
----------

1997 இல் ஏற்பட்ட ஆசிய பொருளாதாரச் சிக்கலின் போது இந்தோனேசியா, தாய்லாந்து ஆகிய நாடுகளில் சலுகைசார் முதலாளியம் என்னும் கேட்டினால் வளர்ச்சி பாதிக்கப்பட்டு வறுமை ஏற்பட்டது. அண்மைக் காலத்தில் இந்தியாவில் ஏற்பட்ட முறைகேடுகளான , நிலக்கரி சுரங்க ஊழல், மட்டைப் பந்தாட்ட வாரிய ஊழல், பொதுத் துறை வங்கிகளில் வாராக் கடன்களின் பெருக்கம், கிங் பிசர், ஸ்பைஸ் ஜெட் குழுமங்களின் இழப்புகள் ஆகியன சலுகைசார் முதலாளியத்தினால் ஏற்பட்ட பின்னடைவுகள் என்று பொருளியல் அறிஞர்கள் கருதுகிறார்கள்

கருத்துகள்
----------

இந்திய ரிசர்வ் வங்கியின் ஆளுநர் ரகுராம் ராசன், தலைமைக் கணக்கு தணிக்கை அதிகாரியாக இருந்த வினோத் ராய் போன்றோர் **சலுகைசார் முதலாளியம்** நாட்டின் பொருளியல் வளர்ச்சிக்கு நல்லது இல்லை என்று எச்சரிக்கை விடுத்துள்ளார்கள். பொருளியலுக்கான நோபல் நினைவுப் பரிசு பெற்ற அறிஞர் ஜோசப் ஸ்டிக்லிட்சு என்பவரும் "சலுகைசார் முதலாளியம் பொருளாதாரத்தைச்
சேதப்படுத்துவதோடு அல்லாமல் சனநாயக அரசியலையும் நாசப்படுத்துகிறது" என்று சொல்லியுள்ளார்.

மேற்கோள்கள்
-----------
**உலக உயிராற்றல் சங்கம்** (*World Bioenergy Association*) உலகளவில் உயிர் ஆற்றல் துறையை பிரதிநிதித்துவப்படுத்தும் இலாப நோக்கற்ற பன்னாட்டு தன்னார்வ தொண்டு நிறுவனம் ஆகும். உயிர்க்கூளம், உயிரி எரிபொருள்கள் மற்றும் உயிர்வாயுவை உள்ளடக்கிய நிலையான உயிர்சக்தியின் பயன்பாட்டை ஊக்குவிப்பதற்காக இந்த அமைப்பு செயல்படுகிறது. உலக உயிராற்றல் சங்கத்தின் பணி அறிக்கையானது உலகளவில் நிலையான உயிர்சக்தியின் பயன்பாட்டை ஊக்குவிப்பதாகும்'.

உலக உயிராற்றல் சங்கத்தின் தலைமைச் செயலகம் சுவீடன் நாட்டில் உள்ள இசுட்டாக்கோமில் உள்ளது.

வரலாறு
------

அரசுகள், விஞ்ஞானிகள் மற்றும் நிறுவனங்கள் உட்பட உயிராற்றல் துறையில் பலதரப்பட்ட செயல்பாட்டாளர்களுக்கும் ஆதரவளிக்கும் ஒரு இலாப நோக்கற்ற அமைப்பாக உலக உயிராற்றல் சங்கம் 2008 ஆம் ஆண்டில் சுவீடனில் உள்ள இசுடாக்கோம் நகரில் நிறுவப்பட்டது.

பங்குதாரர்கள்
-------------

2009 ஆம் ஆண்டு முதல் உலக உயிராற்றல் சங்கமானது காற்று, சூரியன், புவிவெப்பம், நீர் மற்றும் உயிர் ஆற்றல் தொழில்களை பிரதிநிதித்துவப்படுத்தும் 5 பன்னாட்டு அமைப்புகளால் உருவாக்கப்பட்ட பன்னாட்டு புதுப்பிக்கத்தக்க ஆற்றல் கூட்டணியில் உறுப்பினராக உள்ளது. 21 ஆம் நூற்றாண்டிற்கான புதுப்பிக்கத்தக்க எரிசக்தி கொள்கை வலைப்பின்னல் வழிநடத்தல் குழுவிலும் உலக உயிராற்றல் சங்கம் பிரதிநிதித்துவப்படுத்தப்பட்டுள்ளது.

தலைவர்கள்
---------

* 2008-2012: கெண்ட் நைசுட்ரோம் (1948-2012),  சுவீடன்
* 2012-2016: எயின்சு கோபெட்சு,  ஆஸ்திரியா
* 2016-2020: இரெமிகிசசு லாபின்சுகாசு (b. 1968),  லித்துவேனியா
* Since 2020: கிரித்தியம் இராகோசு (b. 1959),  ஆஸ்திரியா

மேற்கோள்கள்
-----------

1. ↑  "WBA Secretariat".
2. ↑  "WBA Action Plan". 2016-12-21 அன்று மூலம் பரணிடப்பட்டது. 2022-06-18 அன்று பார்க்கப்பட்டது.
3. ↑  Renewable Energy World Article 2008 - New World Bioenergy Association Formed
4. ↑  REN Alliance Homepage
5. ↑  REN 21 Steering Committee
6. ↑  Minnesrummet
7. ↑  Presidential election in WBA: Dr. Heinz Kopetz has been elected as the new president of the World Bioenergy Association (WBA)
8. ↑  World Bioenergy Association elects Remigijus Lapinskas as president
9. ↑  Dr Christian Rakos elected President of the World Bioenergy Association

புற இணைப்புகள்
--------------

* அதிகாரப்பூர்வ இணையதளம்
**உலக சித்தர்கள் நாள்** (*World Siddha day*) என்பது சித்த மருத்துவத்தின் சிறப்பைப் போற்றும் வகையிலும், சித்த 
மருத்துவம் குறித்த விழிப்புணர்வை ஏற்படுத்தவும், சித்த மருத்துவ அறிவியலை உருவாக்கிய சித்தர்களுக்கு நன்றி தெரிவிக்கும் வகையிலும் ஒவ்வோர் ஆண்டும் ஏப்ரல் 14 ஆம் நாள் கொண்டாடப்பட்டு வருகிறது.

பின்புலம்
---------

தமிழ்நாட்டின் முன்னாள் முதல்வர் மு. கருணாநிதி 2009 ஏப்ரல் 14 இல் சித்திரைப் புத்தாண்டு நாளை உலக சித்தர்கள் நாளாக அறிவித்தார். இதனை அடுத்து முதலாவது உலக சித்தர்கள் தினம் 2009 ஏப்ரல் 14 ஆம் நாள் கொண்டாடப்பட்டது. தமிழக ஆளுநர் சுர்ஜித் சிங் பர்னாலா கலந்து கொண்டு உரையாற்றினார். 2வது உலக சித்தர்கள் நாள் 2010 ஏப்ரல் 14 இல் சென்னை, அடையாறில் கொண்டாடப்பட்டது. இந்நிகழ்வில் 2000 த்திற்கும் அதிகமான சித்த மருத்துவர் மாணவர்கள், ஆசிரியர்கள், மற்றும் மருத்துவர்கள் கலந்து கொண்டனர். மூன்றாவது சித்தர்கள் நாள் கேரளாவில் திருவனந்தபுரத்தில் 2011 ஏப்ரல் 14, 15 ஆம் நாட்களில் கொண்டாடப்பட்டது.

மேற்கோள்கள்
-----------

1. ↑  "World Siddha Day". *த இந்து* (ஈரோடு). 16 ஏப்ரல் 2009. Archived from the original on 2012-03-13. .
2. ↑  "Siddha Day to be observed on 14 April". *நியூஸ் டுடே* (சென்னை). 24 மார்ச் 2010. Archived from the original on 2012-02-26. .

வெளி இணைப்புகள்
---------------

* உலக சித்தர்கள் தினம்